GODIŠNJI IZVJEŠTAJ O IZVRŠENJU
 PRORAČUNA OPĆINE CEROVLJE
 ZA 2023. GODINU

I. OBRAZLOŽENJE uz Godišnji izvještaj o izvršenju Proračuna Općine Cerovlje za 2023. godinu
RAČUN PRIHODA I RASHODA


Ukupni prihodi i primici za 2023. godinu planirani su u iznosu od 1.186.700 eur, ostvareni su u iznosu od 1.171.099 eur, s indeksom od 138 u odnosu na proteklu godinu i tada ostvarenih 847.706 eur.

Ukupni rashodi i izdaci za 2023. godinu planirani su u iznosu od 1.186.700 eur, ostvareni su u iznosu od 1.029.939 eur, s indeksom od 144 u odnosu na proteklu godinu. 

U okviru Računa financiranja ne bilježimo ni primitke ni izdatke od financijske imovine i zaduživanja. 


U samoj 2023. godini ostvaren je višak prihoda i primitaka u iznosu od 141.160 eur, što s prenesenim viškom prihoda i primitaka iz prethodnih godina od 58.782 eur rezultira viškom prihoda i primitaka raspoloživog u sljedećem razdoblju u iznosu od 199.943 eur.
PRIHODI I PRIMICI

Prihodi od poreza (61) ostvareni su u iznosu od 653.829 eur, s indeksom od 155 u odnosu na proteklu godinu, odnosno 109 u odnosu na planirano:
· 611 porez i prirez na dohodak ostvaren je s indeksom 142 u odnosu na proteklu godinu
· 613 - porezi na imovinu (porez na promet nekretnina) i 614 - porezi na robu i usluge (porez na potrošnju) ostvareni su s indeksom od 330, odnosno 138 u odnosu na proteklu godinu. 
Pomoći iz inozemstva (darovnice) i od subjekata unutar općeg proračuna (63) ostvarene su u iznosu od 347.685 eur, s indeksom od 140 u odnosu na proteklu godinu, odnosno 99 u odnosu na planirano:

· 6331 tekuće pomoći iz proračuna dobivene su u ukupnom iznosu od 96.075 eur -  dobivene su kompenzacijske mjere iz Državnog proračuna - Ministarstva financija kao mjera pomoći u visini procijenjenog gubitka prihoda temeljem povećanja osnovnog osobnog odbitka sukladno izmjenama propisa kojima je uređeno oporezivanje dohotka (od 3.800 na 4.000 kn) u sveukupnom iznosu od 61.479 eur, mjesečno u istim iznosima. 
Također od strane Ministarstva financija, a na račun funkcionalnog spajanja jedinica lokalne samouprave, dobivene su tekuće pomoći za zajedničko funkcioniranje službe komunalnog redarstva, Dječjeg vrtića Olga Ban Pazin, Gradske knjižnice Pazin i izdavanja Službenih novina Grada Pazina, ukupno je dobiveno 30.026 eur.
Tekuće pomoći iz Županijskog proračuna dobivene su u ukupnom iznosu od 4.300 eur, za održavanje manifestacija Supci pud mavricun, Bajsi u Draguću te Sopci i kantaduori Općine Cerovlje. 
· 6332 kapitalne pomoći iz proračuna ostvarene su u ukupnom iznosu od 210.689 eur. 
Državni proračun: iz Ministarstva kulture i medija RH dobiveno je ukupno 59.592 eur za konstruktivnu i građevinsku sanaciju Crkve Sv. Vida u Pazu te za konzervatorsko-restauratorske radove Crkve BDM kod Lokve u Gologorici; iz Ministarstva regionalnoga razvoja i fondova Europske unije RH dobiveno je ukupno 55.000 eur za Centar izvrsnosti Grimalda te za sanaciju nerazvrstanih cesta, oborinske odvodnje, kanala, klizišta i odrona, nastalih elementarnom nepogodom.
Županijski proračun: dobivene su pomoći u ukupnom iznosu od 96.097 eur i to za etapnu sanaciju Kaštela u Pazu, za pojačano održavanje javne rasvjete, za Centar izvrsnosti Grimalda te za ublažavanje posljedica šteta od prirodnih nepogoda.
· 6351 tekuće pomoći izravnanja za decentralizirane funkcije - namjenska sredstva Ministarstva financija namijenjena redovitom poslovanju Javne vatrogasne postrojbe Pazin (direktno se proslijeđuju iz Državnog proračuna na račun Grada Pazina).

Prihodi od imovine (64) ostvareni su u iznosu od 26.817 eur, s indeksom od 166 u odnosu na proteklu godinu, odnosno 103 u odnosu na planirano:
· 6422 bilježimo povećanje prihoda od zakupa i iznajmljivanja imovine s indeksom od 178 u odnosu na proteklu godinu.  
· 6429 kod ostalih prihoda od nefinancijske imovine (naknada za legalizaciju bespravno sagrađenih objekata) bilježimo smanjenje u odnosu na proteklu godinu - ostvareno je 2.069 eur prihoda, indeks 90 u odnosu na proteklu godinu (30% od ukupnog iznosa naknade koji pripada općinskom proračunu) 
Prihodi od upravnih i administrativnih pristojbi, pristojbi po posebnim propisima i naknada (65) ostvareni su u iznosu od 111.358 eur, s indeksom od 100 u odnosu na proteklu godinu, odnosno 92 u odnosu na planirano:
· 6514 ostale pristojbe - boravišna pristojba (Turistička zajednica središnje Istre) 1.573 eur, ostvareno je 110% više prihoda u odnosu na proteklu godinu 
· 6524 doprinosi za šume ostvareni su u iznosu od 65 eur, s indeksom od 40 u odnosu na prošlu godinu 
· 6526 ostali nespomenuti prihodi po posebnim propisima - prihodi od otkupa grobnih mjesta 3.981 eur, prihodi od grobarine 5.970 eur, Hrvatske ceste - pomoć za zimsko održavanje nerazvrstanih cesta općinama sa statusom brdsko-planinskog područja 1.648 eur 
· 6531 komunalni doprinos je ostvaren s iznosom od 13.588 eur, odnosno 53 % u odnosu na proteklu godinu 
· 6532 prihodi od komunalne naknade su povećani u odnosu na proteklu godinu za 116%, odnosno ostvareni s iznosom od 84.528 eur
· 6831 ostali prihodi - Hrvatske vode (vodni doprinos), HT d.d. - prihodi na račun korištenja elektroničko komunikacijske infrastrukture postavljene na površinama u općinskom vlasništvu, prihodi od Turističke zajednice središnje Istre za organizaciju manifestacija Karneval, Supci pud mavricun i Bajsi u Draguću.
Tijekom 2023. godine nije bilo ostvarenih prihoda od prodaje nefinancijske imovine kao ni primitaka od financijske imovine i zaduživanja.

RASHODI I IZDACI

Posebni dio Proračuna prati se kroz 2 klasifikacije: organizacijsku i programsku.


Organizacijska klasifikacija prati rashode kroz dva razdjela: Predstavnička i izvršna tijela koji u ukupnom Proračunu participira sa 7% te Jedinstveni upravni odjel, u kojem je sadržano 93% planiranih rashoda.

Programska klasifikacija:

U okviru Razdjela 001 Predstavnička i izvršna tijela, odnosno Programa Mjera i aktivnosti za osiguranje rada iz djelokruga predstavničkih i izvršnih tijela rashodi se kreću u planiranim okvirima. 


Podmirene su obaveze prema članovima predstavničkih i izvršnih tijela, političkim strankama, prema dobavljačima za prigodne proslave Općine i obilježavanje Dana Općine, sponzorstva/pokroviteljstva te suradnja s drugim JLP(R)S.

Nisu korištena sredstva proračunske zalihe.

Drugi razdjel 002 Jedinstveni upravni odjel vrijednosno je veći, planiran je u iznosu od 1.105.975 eur, a izvršen je s indeksom od 86 u odnosu na plan.


Pravovremeno su izvršavane obaveze prema zaposlenima te prema dobavljačima za fiksne troškove poslovanja, odnosno materijalne i financijske rashode - uredski materijal, troškove pošte, telefona, promidžbe, usluge banke i platnog prometa, računalne usluge, intelektualne usluge, premije osiguranja, usluge odvjetnika, sufinanciranje rada zajedničke službe komunalnog redarstva. U okviru Ulaganja u računalne programe utrošeno je 1.625 eur za nabavu računalnih programa, odnosno nove verzije digitalne arhive DIAR, verzija 6.

U okviru Aktivnosti A100073 Izrada elaborata, troškovnika i geodetskih izmjera-sačinjeno je Izvješće o provedbi godišnjeg plana upravljanja imovinom za 2022. godinu i  Plan upravljanja imovinom u vlasništvu Općine za 2024. godinu, sačinjeno je više geodetskih elaborata za izmjere javnih puteva i površina, donijet je Plan djelovanja civilne zaštite te Plan djelovanja u području prirodnih nepogoda, sačinjena je Revizija sustava unutarnjih kontrola, priprema za raspisivanje natječaja temeljem Programa raspolaganja poljoprivrednim zemljištem u vlasništvu RH na području Općine Cerovlje, ukupno je utrošeno 24.348 eur, odnosno 54% od planiranog. 


Akt. A100005 Održavanje javne rasvjete i troškovi javne rasvjete – na račun naknade za energetsku uslugu društvu Jadro-lux d.o.o. koje je postavilo LED rasvjetu 2020. godine podmireno je 15.805 eur.

Izvršeno je i pojačano održavanje javne rasvjete s 8 novih kompleta rasvjetnih tijela na području MO Cerovlje i Draguć, odnosno naselja Bačvari, Čohilji, Oslići i Draguć, u ukupnom iznosu od 13.677 eur.

Redovito su podmirivani računi za utrošak javne rasvjete 10.081 eur i tekućeg održavanja 1.276 eur.
Akt. A100067 Održavanje nerazvrstanih cesta - tu ulaze troškovi redovitog tekućeg održavanja nerazvrstanih cesta, košnja trave i raslinja uz njih, zimsko održavanje cesta (posipavanje sa soli, pijeskom te čišćenje leda i snijega) te nabava prometne signalizacije.

Akt. A100074 Sanacija poljoprivrednih puteva – izvršena je sanacija šteta nastalih uslijed velikih količina padalina, većinom na području MO Draguć.
Akt. K100047 Nabava opreme za komunalno održavanje - nabavljen je motorni trimer Kawasaki.

U okviru Programa 1003 Poticanje poljoprivrede, agroturizma i gospodarstva, odnosno Akt. A100007 Sufinanciranje aktivnosti u poljoprivredi - dana je donacija Fondu za razvoj poljoprivrede i agroturizma IŽ u iznosu od 665 eur temeljem potpisanog Sporazuma s Istarskom županijom te 1.330 eur Udruzi poljoprivrednih proizvođača Cerovlje za njeno redovito funkcioniranje. 

U okviru Programa 1004 Zaštita okoliša i program energetske učinkovitosti, odnosno Akt. A100008 Sanacija odlagališta otpada dana je kapitalna pomoć Istarskoj županiji za Županijski centar gospodarenja otpadom Kaštijun u iznosu od 2.463 eur prema potpisanom Sporazumu. 

Akt. A10010 Selektivno prikupljanje otpada - nabavljeni su kontejneri za selektivno prikupljanje otpada u ukupnom iznosu od 9.248 eur, sufinancirani od strane Fonda za zaštitu okoliša i energetsku učinkovitost RH.

Akt. A100025 Deratizacija i dezinsekcija - za tu aktivnost utrošeno je 1.155 eur, a odnosi se na izvršenu proljetnu i jesensku deratizaciju općinskih prostora i javnih površina te dezinsekciju stršljenova.

Akt. A100061 Veterinarske usluge - prema potpisanim ugovorima s Veterinarskom ambulantom d.o.o. Pula za izvršene veterinarsko-higijeničarske usluge tijekom godine.
U okviru Akt. A100089 Sustav vodoopskrbe, odvodnje i pročišćavanja otpadnih voda Aglomeracije Pazin utrošeno je 2.488 eur za redovita mjesečna davanja društvu Usluga odvodnja d.o.o. Pazin prema sklopljenom ugovoru.

U okviru Programa 1005 Izgradnja i investicijsko održavanje objekata i uređaja komunalne infrastrukture ostvareno je 88% od planiranog.

Akt. K100015 Investicijsko održavanje groblja - saniran je zid oko groblja u  Gologorici.


Akt. K100017 Uređenje vodoopskrbnog sustava, odnosi se na zamjenu dotrajalih cijevi za vodoopskrbu naselja Podmerišće. 

Akt. K100056 Rekonstrukcija ostalih nerazvrstanih cesta - izvršena je rekonstrukcija oborinske kanalizacije i asfalterski radovi u Pazinskim Novakima, sanirana oborinska i fekalna odvodnja u naselju Mesarići te izrađen AB oborinski kanal u naselju Cerovlje.

Akt. K100069 Rekonstrukcija ostalih kapitalnih objekata - etapna obnova Kalvarije u Pazu.

Akt. K100080 Rekonstrukcija zgrade škole u Grimaldi - ove su godine izvedeni elektroinstalacijski radovi koji uključuju elektroinstalacije glavnog ormara i rasvjetu, postavljena je komunikacijska instalacija te izvršen ostatak stolarskih i bravarskih radova, s potrebnim građevinskim, elektro i strojarskim nadzorom, što je sveukupno iznosilo 47.173 eur. Zgrada je sada spremna za opremanje potrebnim namještajem i opremom.

Akt. K100099 Uređenje i opremanje dječjih igrališta  - u sklopu ove aktivnosti nabavljena je oprema i uređena su i/ili održavana dječja igrališta u Pazinskim Novakima, Gologorici, Gologoričkom Dolu i Borutu.

Akt. K100100 Financiranje projektiranja i izgradnje komunalnih vodnih građevina - dana je kapitalna pomoć društvu Istarski vodovod d.o.o. iz Buzeta za sufinanciranje izrade projektne dokumentacije za vodovodne ogranke Mesarići-Krpani i Previž-Bubići-Lovrečići.

U okviru Programa javnih potreba u obrazovanju redovito su isplaćivane stipendije učenicima i studentima, podržavani su školski programi i projekti (tečaj talijanskog jezika, analiza hrane, sufinanciranje autobusnog prijevoza za izlet, sufinanciranje troškova ljetovanja djece u Odmaralištu Špadići). 

Tijekom 2022. godine započela je rekonstrukcija i nadogradnja Odmarališta Špadići u Poreču, što smo sukladno potpisanom Sporazumu Grada Pazina i susjednih Općina bili obavezni sufinancirati te je u 2023. godini za tu namjenu utrošeno 28.556 eur.
Program je izvršen s indeksom 91 u odnosu na planirano.

U okviru Programa Predškolski odgoj redovito su podmirivane obaveze prema Gradu Pazinu za isplatu plaće zaposlenima u Dječjem vrtiću Olga Ban Pazin. Zbog većeg broja djece je u Područnom vrtiću u Pazinskim Novakima zaposlena dodatna četvrta odgajateljica. Uz to, financiran je tečaj talijanskog jezika, analiza hrane i prostora, zdravstveni pregledi zaposlenih, prijevoz djece na izlete te redoviti program za djecu s područja naše Općine koja pohađaju vrtiće u Kršanu, Labinu i Pićnu.  Program je ostvaren u iznosu od 126.837 eur, odnosno 98% od planiranog.

Program 1008 Dodatne usluge u zdravstvu i preventiva izvršen je s indeksom 99. Unutar ovog Programa sufinanciran je rad Nastavnog zavoda za hitnu medicinu IŽ te sufinancirana izgradnja i opremanje nove Opće bolnice u Puli, sve sukladno potpisanim Sporazumima s Istarskom županijom.
1009 Program javnih potreba u socijalnoj skrbi izvršen je s indeksom od 89, podmirivane su obaveze prema Gradu Pazinu za Program Pomoć u kući starijim osobama i Savjetovalište za brak i obitelj, sufinancirani su troškovi marende i produženog boravka osnovnoškolske djece i beneficija djece u vrtiću, isplaćivane su jednokratne novčane pomoći, naknade za novorođenčad, dani darovi u naravi za socijalno ugrožene osobe te poklon paketići Djeda Mraza djeci do 4. razreda osnovne škole. 
Što se tiče donacija udrugama za njihove programe i projekte dodijeljena su sredstva Gradskom društvu Crvenog križa Pazin, Udruzi umirovljenika Pazinštine, Udruzi osoba s intelektualnim teškoćama IŽ, Sigurnoj kući Istra te je podržan rad Savjetovališta za prehranu Nastavnog zavoda za javno zdravstvo IŽ.

1010 Program javnih potreba u kulturi izvršen je s indeksom od 103 od planiranog.
Redovito su podmirivane obaveze prema Gradu Pazinu za Gradsku knjižnicu Pazin. Održane su manifestacije Supci pud mavricun u Grimaldi, Bajsi u Draguću, Karneval Cerovlje kao i ostale manje manifestacije širom Općine u organizaciji mjesnih odbora (Mjesni odbori Borut, Paz, Gradinje, Grimalda, Gologorica, Draguć). 
U okviru ovog Programa dana je donacija vjerskoj zajednici, odnosno Župi Draguć.

Akt. K100013 Investicijsko održavanje spomenika kulture - ukupno je utrošeno 71.019 eur, od toga je 66.192 eur bilo osigurano iz drugih proračuna (RH, IŽ). 
Navedena sredstva su utrošena za konstruktivnu i građevinsku sanaciju Crkve Sv. Vida u Pazu, za konzervatorsko-restauratorske radove Crkve BDM kod Lokve u Gologorici te za etapnu obnovu Kaštela u Pazu.

1011 Program razvoj sporta i rekreacije izvršen je s indeksom 99. 
Općina je sufinancirala razna sportska događanja u organizaciji mjesnih odbora, nabavom sportske opreme i prigodnih pehara.

Ugovorima o izravnoj dodjeli financijskih sredstava potpomognut je redoviti program sportskih udruga i klubova s našeg područja: Sportske udruge Općine Cerovlje, Boćarskog kluba Older, Boćarskog kluba Oslići, Lovačke udruge Šljuka, kao i klubova iz okruženja, Košarkaškog kluba Pazin i Nogometnog kluba Pazinka Pazin.
U okviru investicijskog održavanja sportskih objekata i terena sanirana je prostorija na boćalištu u Oslićima te rasvjeta na boćalištu u Gologorici.


U okviru Programa 1012 Zaštita od požara i ostalih elementarnih nepogoda ulaze davanja za Javnu vatrogasnu postrojbu Pazin, Područnu vatrogasnu zajednicu Pazin te Stručnu službu Vatrogasne zajednice IŽ. 
U okviru Programa 1014 Upravljanje imovinom redovito su podmirivane obaveze za održavanje objekata, opskrbu vodom, odvoz smeća, troškove električne energije, pričuvu, čišćenje prostorija, premije osiguranja te održavanje opreme i voznog parka. 
Akt. K100016 Investicijsko održavanje zgrada u vlasništvu Općine - u okviru ove aktivnosti realizirana su potrebna ulaganja u društvene domove, kao npr. nabavljena je i montirana napa u Domu Krpani, nabavljena ulazna vrata i dva prozora za Dom Gologorički Dol, izvršeno je bojanje unutarnjih zidova i stolarije u Domu Gradinje te obavljeni razni radovi tekućeg održavanja Doma, odnosno Vrtića u Pazinskim Novakima.


U okviru Akt. K100091 WiFi4EU - Bežični Internet - podmiruju se troškovi podatkovnog prometa na 8 postavljenih točaka bežičnog interneta diljem Općine (Borut, Cerovlje, Draguć, Pazinski Novaki, Gologorica). 

U okviru Programa 1016 Poticanje razvoja turizma dodijeljena su sredstva Turističkoj zajednici središnje Istre sukladno potpisanom Sporazumu za redovito funkcioniranje ureda u Pazinu. U okviru ove aktivnosti sufinancirano je opremanje/uređenje vidikovca kod Crkve Sv. Roka u Draguću.

II. Posebni izvještaji
1. IZVJEŠTAJ O KORIŠTENJU PRORAČUNSKE ZALIHE

Tijekom 2023. godine nije bilo korištenja sredstava proračunske zalihe.
2. IZVJEŠTAJ O KORIŠTENJU SREDSTAVA FONDOVA EUROPSKE UNIJE

Tijekom 2023. godine nisu korištena sredstva fondova Europske unije.
3.  IZVJEŠTAJ O ZADUŽIVANJU 
Tijekom 2023. godine nije bilo planiranih ni primitaka ni izdataka od financijske imovine i zaduživanja/otplate zajmova.

4. IZVJEŠTAJ O DANIM ZAJMOVIMA
Tijekom 2023. godine nisu davani zajmovi.

5. IZVJEŠTAJ O DANIM JAMSTVIMA

Tijekom 2023. godine nisu izdavana jamstva.

6. STANJE POTRAŽIVANJA I OBVEZA NA 31.12.2023. GODINE

6.1. Stanje nenaplaćenih potraživanja na 31.12.2023. godine iznosi u eur:
1. Ostala potraživanja za naknade koje se refundiraju
 

                   
   699
2. Potraživanja za prihode poslovanja i od prodaje

nefinancijske imovine






                     30.137
· komunalna naknada






         13.578  

· komunalni doprinos







4.218

· legalizacija građevina




                       1.119

· zakup poslovnog prostora





              485

· otkup grobnih mjesta






              398
· grobarina







           1.998
· zatezne kamate






                57        

· porez na promet nekretnina





           5.170
· lokalni porezi







             -309
· ostala potraživanja






           3.422
6.2. Stanje obveza na kraju izvještajnog razdoblja iznosi 54.210 eur.
Nepodmirene dospjele obveze na 31.12.2023. godine iznose 1.238 eur.

Stanje nedospjelih obveza na kraju izvještajnog razdoblje iznosilo je 52.971 eur, od čega se 46.532 eur odnosi na obveze za rashode poslovanja, 6.439 eur na obveze za nabavu nefinancijske imovine, dok obveza za financijsku imovinu nema.
6.3. Stanje potencijalnih obveza po osnovi sudskih sporova iznosi 0,00 eur.
OPĆINA CEROVLJE

Jedinstveni upravni odjel
Cerovlje, svibanj 2024.
